Վահան Մարտիրոսյան

Վահան Վարդգեսի Մարտիրոսյան (), հայ ինժեներ-ռադիոտեխնիկ։ Տեխնիկական գիտությունների թեկնածու։ ՀՀ տրանսպորտի, կապի և տեղեկատվական տեխնոլոգիաների նախարար (2016-2018), Հայաստանի Հանրապետական կուսակցության անդամ։

Կենսագրություն 
Վահան Մարտիրոսյանը ծնվել է 1962 թվականին։ Ավարտել է Երևանի պոլիտեխնիկական ինստիտուտը՝ ինժեներ-ռադիոտեխնիկի որակավորմամբ։ 
1984-2000 թվականներին Երևանի էլեկտրաապարատների գործարանում եղել է ինժեներ-կոնստրուկտոր, կոնստրուկտորային բյուրոյի պետ, գլխավոր ինժեների տեղակալ, 2000-2006 թվականներին՝ «Կոռնետ-ԱՄ» ՓԲԸ-ի գլխավոր տնօրեն, 2006-2008 թվականներին՝ «ԱրմենՏել» ՓԲԸ-ի գլխավոր կոմերցիոն տնօրեն, 2006-2010 թվականներին՝ «Կոռնետ-ԱՄ» ՓԲԸ-ի տնօրենների խորհրդի նախագահ, 2008-2012 թվականներին՝ «GNC-ալֆա» ՓԲԸ-ի  տնօրենների խորհրդի նախագահ, 2012-2016 թվականներին՝ «GNC-ալֆա» ՓԲԸ-ի տնօրենների խորհրդի անդամ։

2016 թվականի սեպտեմբերի 20-ին ՀՀ նախագահի թիվ 1041-Ա հրամանագրով նշանակվել է Հայաստանի Հանրապետության տրանսպորտի, կապի և տեղեկատվական տեխնոլոգիաների նախարար։

Ծանոթագրություններ 

Հայ ճարտարագետներ
Հայ ռադիոտեխնիկներ
ՀՊՃՀ շրջանավարտներ
Տեխնիկական գիտությունների թեկնածուներ
ՀՀԿ անդամներ
ՀՀ տրանսպորտի, կապի և տեղեկատվական տեխնոլոգիաների նախարարներ